钦定古今图书集成/历象汇编/庶征典/第122卷 > 《管窥辑要》 > 明
## 钦定古今图书集成/历象汇编/庶征典/第122卷 > 《管窥辑要》 > 明

### 成祖永乐十三年大岩山呼

按明《昭代典则》：永乐十三年贵州布政使蒋廷赞言：
“去年北征班师，诏至思南府婺川县大岩山，有声连
呼万岁者三，咸谓皇上恩威远加，山川效灵之征。吕
震请率诸臣上表贺，上曰：‘人臣事君当以道，阿谀取
容，非贤人君子所为。呼噪山谷，空虚之声相应，理或
有之。布政司不察以为祥，尔为国大臣，不能辩其非，
又欲进表媚朕，非君子事君之道也’。”

### 英宗正统八年绍兴山移陕西山崩

按《续文献通考》：“正统八年冬十一月，浙江绍兴山移
于平田。是年，陕西二处山崩，压人家数千户，山叫三
日移数里。时畏王振不敢奏。”

正统十四年，贡山𩰚，钟山裂按《江南通志》，正统十四年，太湖中大贡小贡二山𩰚，
开合数次，共沈于水，起复𩰚，逾时乃止。
按《江西通志》，正统十四年，湖口县钟山裂。

### 天顺二年瑞州山崩

按《江西通志》：“天顺二年夏四月，瑞州山多崩。”

天顺五年，“南山崩。”

按《陜西通志》：“天顺五年七月，南山崩，大夏河水数日
不流。”

### 宪宗成化二年小孤山崩

按《江西通志》：“成化二年，小孤山北岸崩约三里馀，坏
民居数百。”

成化六年，“霍山崩。”

按《山西通志》：“成化六年，霍山土谷崩。”

成化八年山吼。

按：《续文献通考》：“成化八年七月，陕西陇州大雹。州北
有山吼，三日裂成沟，长半里。”

成化十六年，白石山裂，移江中。长乐平地山起，锺山
崩。

按《续文献通考》，成化庚子五月，云南丽江军民府巨
津州白石山约长四百馀丈，去金沙江二里。一日山
忽裂，分其半走金沙江中，山上木石依旧，江水壅塞，
淹田漂庐，府州具报察院以闻。时滇中边报日急，识
者以为山徙之兆。六月，长乐县平地起小阜，人畜践
之辄陷。明年寻涌起一高山。占者云，“武后时曾有此”
异，乃女主为男之兆。时裕陵宫人万氏，册为贵妃，每
侍宸游，戎服男饰以从，此其应与？

按《明昭代典则》：“成化十六年夏四月，云南丽江白石
云山裂，半移金沙江中水溢，没田苗。六月，福建长乐
平地山起。”

按《江西通志》：成化十六年，湖口县上锺山崩。

成化十八年“《半占》山崩。”

按《福建通志》：“成化十八年，长乐半占山崩，压居民庐
舍，有死者。”

成化二十一年，泰山震。

按《山东通志》：“成化二十一年二月三月，泰山屡震，遣
官祭之。”

### 孝宗弘治元年虞山鸣

按：《江南通志》云云。

弘治三年，施州山崩。

按《湖广通志》，“弘治三年春二月，施州山崩，怪石出江
塞。石信山崩，有大石二，类人形，卓立路旁，距五里清
江南岸山崩，大石塞江，水为不流，遂壅为滩。”

弘治六年，龙泉昴山崩。

按：《浙江通志》云云。

弘治十年，榆次山崩，安溪山崩。

按《山西通志》，“弘治十年，榆次县孙家山移南，移二十
里许。”

按《福建通志》：“弘治十年，安溪县三公峰崩如雷，
弘治十四年，午山崩。”

按《福建通志》：弘治十四年，安溪县午山崩。

弘治　年，“太湖小山移。”

按《吴县志》：“弘治间，太湖滨小山自移，初缓渐急，望湖
而趋。一村民见之大呼，众皆错愕，山亦随止，离旧址
约数亩。”

### 武宗正德元年太原山移袁州山崩

按《山西通志》：“正德元年，太原山移。太原闲居寺口山
移数十步，土人见有物如羊，一目一角，云雾数日方
散。”

按《江西通志》：“正德元年秋七月，袁州山崩。”

正德十一年，马拦寺“《山午》山崩。”

按《湖广通志》。“正德十一年夏四月，马拦寺山崩。”
按《福建通志》。正德十一年八月，安溪午山大崩。

### 世宗嘉靖元年全州山崩

按《广西通志》：“嘉靖元年夏五月，全州大水，万乡四都
山崩水涌，陷田数百顷。”

嘉靖三年，“太谷山崩。”

按《山西通志》：嘉靖三年秋八月，太谷山崩，民居翻没。
嘉靖六年，高明山崩，云南山崩。

按《广东通志》：“嘉靖六年夏四月，高明山崩，凡二百丈，
坏民田四十顷。”

按《云南通志》：“嘉靖六年，云南县久霖，山崩。”

嘉靖八年，阳朔山崩。

按《广西通志》：“嘉靖八年，阳朔县邑山崩，白面山崩，压
死民人张凤银妻女三口，屋宇牛羊俱碎。”

嘉靖九年，大常山鸣，漳浦山有变。

按《福建通志》：“嘉靖九年四月，长乐大常山鸣，漳浦四
都有海屿，三峰并列，其日忽没于海，不见。顷之，三山
并为一峰，屹立腾空，有楼台巍焕之状，变态不常，浮
沈不一，如是者凡三日。识者以为蜃气见云。”

嘉靖十四年，滁州山鸣。

按《江南通志》：“嘉靖十四年，滁州州西诸山，夜鸣如雷嘉靖十六年，松阳山裂。”

按：《浙江通志》云云。

嘉靖二十一年，罗源清溪山崩。

按《福建通志》。“嘉靖二十一年，罗源山崩，沙压田。”
按《四川总志》，“嘉靖二十一年，武隆清溪左山崩。”
嘉靖二十三年，鸡山崩，移

按《陕西通志》，“嘉靖二十三年秋八月，鸡山崩，移塞鸡
川，水不流年馀。”

嘉靖二十五年，恭门山裂。

按《陕西通志》：“嘉靖二十五年夏，清水县恭门山裂，深
二百丈。”

嘉靖二十六年，“澄城山裂。”

按《明昭代典则》，“嘉靖二十六年冬十一月，澄城山裂，
东南移四五里。”

按：《续文献通考》：“嘉靖二十六年十二月十四日，陕西
澄城县麻陂山界头岭昼夜大吼如雷。至二十七日
夜，山忽中断百丈，移走东西三里，南北五里。”

嘉靖二十七年，全州山裂。

按《广西通志》：“嘉靖二十七年夏六月，全州万乡四都
山裂水三道，汎冲民屋土田成河。”

嘉靖二十九年，“澄城山崩。”

按《陕西通志》：“嘉靖二十九年十月，澄城山崩，东西分
驰三四里，遗址平陷。”

嘉靖三十一年，山产珠，山鸣。

按《福建通志》：“嘉靖三十一年二月，乌石、九仙二山土
中产珠，郡人竞取之，著手辄碎。”

按《山西通志》：“嘉靖三十一年六月，中条麓介谷，夜半
山鸣如雷。”

嘉靖三十六年，乐清盖竹山崩。

按：《浙江通志》云云。

嘉靖三十九年，“罗浮山崩。”

按《广东通志》：“嘉靖三十九年夏四月，罗浮山崩，凡三
十馀丈。”

嘉靖四十年，“南安山鸣。”

按《云南通志》：“嘉靖四十年，南安安竜山鸣，声闻数里。
明年有啸聚焚掠之变。”

嘉靖四十一年，“紫帽山鸣。”

按《福建通志》：“嘉靖四十一年八月初旬，紫帽山鸣三
夜。”

嘉靖四十三年，“大帽山鸣，龙隐山崩。”

按《福建通志》，嘉靖四十三年六月，南靖县北大帽山
鸣三夜，及移县于此山之麓，人以为迁建之兆。
按《广西通志》，嘉靖四十三年，龙隐山崩。“十二月古田
贼首韦银豹越城。”

嘉靖四十四年，“武康山移。”

按《浙江通志》：“嘉靖四十四年，武康山移数百步。”

### 穆宗隆庆元年岐山崩

按《福建通志》：“隆庆元年，永春四五都岐山崩。”

隆庆三年，延安山崩。

按《陕西通志》：“隆庆三年，延安黄土”“二山崩裂成湫。”
隆庆四年，湖州山崩。

按《明昭代典则》：“隆庆四年八月，浙江湖州府山崩成
湖。”

隆庆五年，黔阳“独秀山崩。”

按《湖广通志》：“隆庆五年，黔阳山崩，水涌出，漂没民居
无筭。”

按《广西通志》：“隆庆五年，独秀山崩，石约一丈馀，布政
司地陷。”

隆庆六年，“尧山崩。”

按：《广西通志》云云。

### 神宗万历六年黄岩小樊山崩

按：《浙江通志》云云。

万历十一年，“武乡山崩。”

按《山西通志》：“万历十一年，武乡山崩，李庄北石山夜
崩数十丈。”

万历十四年，“三黄岭《岳山麓》崩。”

按《江西通志》：“万历十四年，三黄岭迸裂。”

按《广西通志》：“万历十四年三月，怀集、古城大水，岳山
麓崩，鱼鳖尽绝，人涉水多生疽。”

万历二十五年，黄陂坡忽平。

按《湖广通志》：“万历二十五年七月，荆门灾，黄陂坡山
高数寻，一夕平地”

万历二十七年，“狄道山崩。”

按《续文献通考》：“万历二十七年九月，狄道山崩成坑，
更于平地涌出大小山五座。”

万历二十八年，“临洮、楚雄山崩。”

按《陕西通志》：“万历二十八年，临洮鹦哥山崩。”

按《云南通志》：“万历二十八年，楚雄西山崩。”

万历二十九年，“罗汉山崩。”

按《云南通志》：“万历二十九年冬十一月，昆明罗汉山
岩石崩万历三十年，笔架山突出一山

按《福建通志》：“万历三十年闰二月二十日，大金笔架
山突出一山，自巳至未，形体变幻不一，观者图之。”
万历三十五年，武定山鸣。

按《云南通志》：“万历三十五年二月，武定狮子山与鹧
鸪山鸣，南北互应，如松涛。”

万历四十一年，《紫帽山鸣》。

按《福建通志》：“万历四十一年，立春日，行礼于城楼。六
月，倭入寇，参将戚继光来援，斩获千级。八月初旬，紫
帽山鸣三夜。”

万历四十二年，“平阳山崩。”

按《浙江通志》：“万历四十二年，平阳仙坛山崩。”

万历四十三年，恭城县山崩。

按《广西通志》：“万历四十三年七月，恭城县势江山崩，
出蛟，平乐河水暴涨，鱼死塞江，水不可食，民掘泉取
水。”

万历四十四年，“延安山崩。”

按《陕西通志》：“万历四十四年六月，延安翠屏山崩。”
万历四十六年，“云龙山崇山鸣如雷。”

按：《云南通志》云云。

### 熹宗天启元年武定狮子山鸣

按：《云南通志》云云。

天启三年，华岭昆明山崩，云龙山鸣。

按《江西通志》，天启三年五月，瑞昌华岭山崩塞水口
按《云南通志》。“天启三年三月，云龙三崇山鸣如轰雷。
十一月昆明罗汉山崩三十馀丈。”

天启四年，霍山崩。

按：《江南通志》云云。

### 愍帝崇祯二年交城平地生山

按《山西通志》，“崇祯二年，交城平地生山西山大足底
村突起横山十馀丈。”

崇祯三年夏五月，“罗浮山崩。”

按：《广东通志》云云。

崇祯七年，萧县山鸣。

按：《江南通志》云云。

崇祯十年，《羊祜岭自移》。

按《湖广通志》：“崇祯十年五月，京山羊祜岭自行五十
馀步。”

崇祯十一年，唐县山崩，徐州“西山鸣。”

按《畿辅通志》：“崇祯十一年，唐县葛洪山崩。”

按《江南通志》：“崇祯十一年，徐州西山鸣者三声，隐隐
如鼙鼓，又如虚瓮迎风自子至辰。”

崇祯十六年，“东山石崩，狮子山鸣。”

按《江西通志》：“崇祯十六年五月，馀干东山石崩，压坏
民居多家。”

按《云南通志》：“崇祯十六年六月，武定府狮子山鸣。”

《诗经》。